Source: http://pet.site.hu/viewtopic.php?t=1399
Timestamp: 2019-07-19 14:13:15
Document Index: 12013369

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'Bíróság ']

Pontos idő: 2019 Júl. 19. Péntek 15:13
1 / 4 oldal [84 H.sz.]	 Téma megjelölése olvasatlanként :: Előző téma megtekintése :: Következő téma megtekintése
Elküldve: 2008 Okt. 9. Csütörtök 9:47 Hozzászólás témája:
Tisztelt MEOE tagság!
2008. október 7. délelőtt jogerős ítéletet hozott a Fővárosi Ítélőtábla. A Legfelsőbb Ügyészség által a MEOE ellen az egyesület működésének felfüggesztésére és ellenőrzésére felügyelőbiztos kijelölése tárgyában indult perben elutasította a Legfelsőbb Ügyészség keresetét.
Ezzel a MEOE ellen tíz éve folyó ellehetetlenítési hajsza jogerős ítélet által megszűnt.
A bíróság indoklásában egyetértett az alkotmánybíróság döntésével, mely szerint a MEOE nem tartozik az állattenyésztési törvény és a fajtatiszta ebek tenyésztési szabályáról szóló 64/1998 XII. 31. hatálya alá.
MEOE elnök
Én felteszem a ma megérkezett,hosszabb változatát is.
"""""Tisztelt Sporttársak!
A Fővárosi Ítélőtábla 2008. október 07.-én jogerős ítéletet hirdetett a Legfőbb Ügyészség felperes által, a Magyar Ebtenyésztők Országos Egyesülete alperes ellen az egyesület tevékenységének felfüggesztése és felügyelő biztos kirendelése iránt indult perben.
A Fővárosi Ítélőtábla a Fővárosi Bíróság 2007 december 19.-én meghozott, az egyesület tevékenységét három hónapra felfüggesztő, és ellenőrzésére felügyelő biztost kirendelő ítéletét megváltoztatta és a Legfőbb Ügyészség keresetét elutasította.
A Legfőbb Ügyészség 2004 szeptemberben pert indított a MEOE ellen. Keresetében követelte , hogy a bíróság oszlassa fel a MEOE-t, tiltsa el a törzskönyvezéstől, a kiállítás rendezéstől, továbbá , hogy kötelezze a MEOE-t arra, hogy adja át az FCI dokumentációt a Magyar Ebtenyésztő Szervezetek Szövetsége nevű szervezetnek. A fentieken túl azt követelte, hogy amennyiben a fenti kérelmek nem teljesíthetők, akkor a bíróság függessze fel az egyesület tevékenységét, ellenőrzésére felügyelő biztost rendeljen ki azzal a feladattal, hogy a felügyelő biztos hívjon össze közgyűlést abból a célból, hogy a közgyűlés törölje a MEOE alapszabályából a kutyakiállítás rendezésére és a törzskönyvezésre feljogosító rendelkezéseket.
Ennek oka az volt, hogy a fajtatiszta ebek tenyésztési szabályairól szóló 64/1998 (XII. 31) FVM rendelet szerint ezeket a tevékenységeket csak elismert tenyésztő szervezet végezheti.
Ezt a rendeletet több kutyás szervezet megtámadta még 1999-ben az Alkotmánybíróság előtt .
A Fővárosi Bíróság és a Fővárosi Ítélőtábla 2006-ban a Legfőbb Ügyészség valamennyi keresetét elutasította, azonban a Legfelsőbb Bíróság 2007 04.04.-én felülvizsgálati eljárásban a jogerős ítéletet részben hatályon kívül helyezte és arra utasította a Fővárosi Bíróságot, hogy a felfüggesztésre és a felügyelő biztos kirendelésére irányuló keresetet teljesítse.
A MEOE a Legfelsőbb Bíróság Egyezmény 11. cikkelyt sértő ítélete okán pert indított Magyarország ellen a Strassbourgi Emberjogi Bíróság előtt. A nemzetközi bíróság a keresetet befogadta.
Időközben a Legfelsőbb Bíróság részítéletére hivatkozva az FVM és a Mezőgazdasági Szakigazgatási Hivatal összességben 200 millió forint bírságot szabott ki a MEOE kutyakiállításaira. a bírságokat kiszabó határozatokat - miképpen arról korábban beszámoltunk- a Fővárosi Bíróság 3K. Tanácsa megsemmisítette.
Az FVM és a Mezőgazdasági Szakigazgatási Hivatalt eljárásával kapcsolatban Állampolgári Jogok Országgyűlési Biztosa két ízben vizsgálatot folytatott le és jelentésében a 64/1998 (XII.31) FVM rendelet hatályon kívül helyezésére tett ajánlást.
Arról korábban beszámoltunk, hogy 2007 december 19.-én a Fővárosi Bíróság , helyt adott a Legfőbb Ügyészség keresetének, nem jogerős ítéletében a MEOE tevékenységét felfüggesztette és Dr. Csiky Ottót felügyelő biztosnak kirendelte azzal, hogy gondoskodjon a közgyűlés összehívásáról, abból a célból, hogy az alapszabályból a hivatkozott rendelkezések kikerüljenek. Ezt követően az egyesület ellenfelei súlyos támadásokat intéztek a még nem is jogerős ítéletre hivatkozva a MEOE ellen az Interneten öt nyelven hirdették az Európa Kiállítás esetleges elmaradását.
A MEOE a Fővárosi Bíróság ítélete ellen fellebbezést jelentett be, arra hivatkozva, hogy nincs jogszabályi lehetőség kényszerközgyűlés összehívatására, továbbá arra, hogy az ítélet jogi indokolást nem tartalmaz. A fellebbezéshez a MEOE csatolta az Állampolgári Jogok Országgyűlési Biztosának jelentését, később a bírságok ügyében meghozott három ítéletet és az 56/B/1999 számú az Alkotmánybíróság által meghozott ítéletet. Mindhárom fórum úgy foglalt állást, hogy a MEOE Alkotmány és nemzetközi Egyezmények által garantált egyesülési jogát rendelet nem korlátozhatja.
Ezt követően a Magyar Köztársaság Parlamentje is úgy döntött , hogy az Alkotmánybíróság álláspontjának megfelelően módosítja az Állattenyésztési törvény 6.§.-át . A törvény vitáját tartalmazó jegyzőkönyveket a MEOE csatolta a peranyaghoz.
Mindezt vizsgálta október 07.-én a Fővárosi Ítélőtábla és jogerős ítéletében megváltoztatta a Fővárosi Bíróság ítéletét és a Legfőbb Ügyészség keresetét elutasította.
Szóbeli indokolásában a Fővárosi Ítélőtábla arra hivatkozott, hogy osztja az Alkotmánybíróság állásfoglalását, melynek lényege, hogy a rendelet hatálya alá csak az elismert tenyésztő szervezetek tartoznak és semmi akadálya annak, hogy a Magyar Ebtenyésztők Országos Egyesülete az alapszabályának megfelelően FCI által elismert törzskönyvet vezessen, FCI által elismert kutyakiállítást , tenyésszemlét, munkaversenyt stb. rendezzen és végezze mindazt a tevékenységet, amit több, mint 70 éve az FCI-vel kötött nemzetközi szerződés alapján végez.
Ezzel a döntéssel a Fővárosi Ítélőtábla véget vetett a MEOE ellehetetlenítésére irányuló 10 éve tartó tevékenységnek.
Budapest 2008.október 07.
a MEOE Elnöke"""""
Elküldve: 2008 Okt. 7. Kedd 16:00 Hozzászólás témája:
Elküldve: 2008 Okt. 7. Kedd 15:46 Hozzászólás témája:
A MEOE Jogerősen megnyerte a Legfőbb Ügyészség által indított felfüggesztési pert.
Elküldve: 2008 Ápr. 17. Csütörtök 19:41 Hozzászólás témája:
Tisztelt Sporttársaink!
Örömmel tájékoztatom Önöket, hogy az Egyesület életét súlyosan beárnyékoló probléma, 2008. április 17. napján véget ért, mert a Fővárosi Bíróság 3.K. Közigazgatási Tanácsa a közösségi jog elsőbbségére tekintettel megsemmisítette azokat az összességében 200 millió forint összeget kitevő bírságokat, amit részben az OMMI, illetőleg az FVM, részben pedig a Mezőgazdasági Szakigazgatási Hivatal rótt ki.
A bírságolás ürügyéül szolgáló 64/1998.(XII.31.) FVM rendelet 13.§ /2/, /6/ pontját pedig az Alkotmánybíróság 56/B/1999. számú, 2008. április 15-én kelt határozatával hatályon kívül helyezte.
Az AB hivatkozott határozata – melyet Egyesületünk honlapján közzétettünk – a rendelet több rendelkezését is megsemmisítette, de leglényegesebb, hogy elvi éllel mondta ki az alábbiakat:
Az egyesülési jog alapvetően azt védi, hogy bármely személy más személyekkel együtt meghatározott célra egyesületeket hozzon létre, ahhoz szabadon csatlakozhasson, abból szabadon kiléphessen. Ez egyúttal azt is jelenti, hogy egy meghatározott – alkotmányos – célra akár több egyesületet is létre lehet hozni, azt a jogalkotó nem zárhatja ki. Amennyiben az állam egy meghatározott tevékenység folytatását olyan jelentőségűnek ítéli, hogy szükségesnek tartja azt közfeladatként is szabályozni, annak szakmai szabályait is megállapíthatja….
Ugyanakkor a jogalkotó e szakmai szabályok megalkotásával nem zárhatja ki, hogy az adott célt államilag nem akkreditált keretek között – vagyis állami elismerés nélkül – egyesületi formában el lehessen érni.
A szakmai szabályok betartása – ami az állami elismerés feltétele – csak az államilag elismert szervezetekkel szemben kérhető számon. A szakmai szabályok megsértése – miután az az állami akkreditáció megszerzésének és nem az egyesülési jog gyakorlásának feltétele – kizárólag az állami elismerésre lehet kihatással. Vagyis még az elismert szervezetek esetében sem járhat az egyesületi formában történő működés korlátozásával.
Az FVMr. egy meghatározott tevékenység – a fajtatiszta ebtenyésztés – folytatásához miniszteri elismerést követel meg. A miniszteri elismerés hiánya – amint azt az FVMr. külön is hangsúlyozza – nincs kihatással az egyesületi formára, csupán az adott tevékenység folytatásával szemben jelent korlátot: vagyis egyesület tevékenységéhez nem kapcsolódik állami elismerés. Egyesületként azonban tovább működhet. Az FVMr. (és az Átv.) alapján az sem kizárt, hogy egy egyesület állami elismerés hiányában folytassa az FVMr.-ben megjelölt állattenyésztéshez kapcsolódó tevékenységet.
Ugyanakkor pusztán az a körülmény, hogy egy adott egyesület az FVMr.-ben meghatározott tevékenységet állami elismerés hiányában (vagy elismert szervezetként a szakmai szabályokat megsértve) folytatja, nem lehet kihatással az egyesület működésére, pusztán emiatt az egyesület nem számolható fel.
Az Alkotmánybíróság határozata tehát várhatóan kihatással lesz a Legfőbb Ügyészség által az Egyesület felfüggesztése iránt indított perére, mely azon alapult, hogy a Legfelsőbb Bíróság állásfoglalása szerint az egyesülési jog a hivatkozott rendelet által korlátozható, ezt az állásfoglalást azonban a mellékelt AB döntés annulálta.
Kívánok minden aktivistánknak sok sikert rendezvényük megtartásához.
Kiállítóinktól, tagjainktól kérem, hogy aktivitással segítsék ez évi rendezvényeink sikerét, különös tekintettel az október Európa Kutyakiállításunkra.
Lezárult az első nevezési határidő, munkatársaink több mint kétezer kutya nevezését regisztrálták, melynek jelentős része külföldi kiállító.
Bízom benne, hogy hazai kiállítóink nevezéseiket nem az utolsó pillanatra hagyják, ezzel is kímélve saját pénztárcájukat, illetve segítve munkatársaink adminisztratív munkáját.
Elküldve: 2008 Márc. 16. Vasárnap 17:28 Hozzászólás témája:
Pl:Multi Champion
Elküldve: 2008 Márc. 16. Vasárnap 17:19 Hozzászólás témája:
Szeretnék tájékoztatni mindenkit mivel az utobbi időben téves információk
jelentek meg a forumon külömböző elérhető cimekkel kapcsolatban,hogy
kizárólag ezeket a cimeket fogadják el a Nemzetközi kutyás életben és a MEOÉ-nél:
A KIÁLLÍTÁSON ELÉRHETŐ MINŐSÍTÉSEK ÉS CÍMEK
- Kitűnő kék szalag, vagy kártya
- Nagyon jó piros szalag, vagy kártya
- Jó sárga szalag, vagy kártya
- Megfelelő zöld szalag, vagy kártya
- Kizárva bírálati lap
- Nem bírálható bírálati lap
KITŰNŐ csak annak a kutyának adható, amely a fajta standard-hez nagyon közel áll, kitűnően mutatja magát, harmonikus, kiegyensúlyozott magatartással és kisugárzással rendelkezik, kitűnő formában és kondícióban van.
NAGYON JÓ minősítést az a kutya kap, amelyik fajtájának a típusát markánsan képviseli, arányai kiegyensúlyozottak, jól mutatja magát. Néhány apróbb hibát el lehet nézni, de ezt a minősítést csak olyan kutya kaphatja meg, amely fajtájának típusos példánya.
KIZÁRVA – amely kutya a standardnak nem megfelelő típust hordozza, nem a standardnak megfelelően viselkedik, vagy agresszív, vagy here hibás, ill. egy komoly foghibával vagy állkapocs rendellenességgel rendelkezik, amely szín- és/vagy szőrhibás, ill. az albinizmus jegyeit viseli magán. Ezt a minősítést még az a kutya kaphatja, amely az érvényes standard szerinti kizáró hibával rendelkezik.
NEM BÍRÁLHATÓ – azok a kutyák kapják, melyek a fent említett minősítések közül egyik sem adható ki. Ez pl. akkor fordul elő, ha a kutya nem mozog, állandóan a kiállítóra ugrál, vagy a ringből ki akar menni, úgy, hogy a mozgás és járásmód nem megítélhető, vagy amikor a kutya a bíró elől folyton kitér. Sem a fogazatot, sem a testfelépítést, szőrtakarót, farok tartást, vagy a heréket nem engedi megtapintani, vagy pl. a felvezetett kutyán orvosi beavatkozás vagy kezelés nyomai láthatóak, amelyek a bíró megtévesztésére engednek következtetni. Ugyanez vonatkozik azokra a kutyákra, amelyeknél fennáll annak a gyanúja, hogy a tenyésztője (pl. műtéti úton, szemhéj, fül, farok korrekcióval) az eredeti formát megváltoztatta, és ezt a bíró észleli. A bírálati lapon a „minősítés nélkül“ ítéletet a bírónak meg kell indokolnia.
A jelen szabályzatban az egyes kiállítási osztályoknál leírt győztes címek kiadása nem kötelező. Kiadásuk esetén fajtánként és nemenként az FCI előírásainak megfelelően jár el a bíró, különös tekintettel azoknál a fajtáknál, ahol többféle szín, méret és szőrváltozat van. Országos CAC kiállításokon a MEOE Elnöksége által meghatározott fajtáknál színenként történhet a győztes címek kiadása, amely eltérhet a nemzetközi előírásoktól, lásd: 7. számú melléklet.
(HFGY/BOB): sárga zsinór és kártya
A címért csak azok a kutyák konkurálhatnak, amelyek a számukra elérhető legmagasabb címet megkapták a bébi és kölyök osztály kivételével. Nemzeti kiállításon a HPJ és CAC, nemzetközi kiállításon a HPJ, CACIB és Veterán CAC címet nyert kutyák konkurálhatnak ezért a címért.
A cím kiadása nem kötelező.
Ha az adott kutyafajtát több bíró bírálja a kiállításon, akkor minden esetben ki kell jelölni annak a bírónak a személyét, aki a HFGY/BOB címet kiadja.
HUNGÁRIA DERBY GYŐZTES (HDGY):
piros-fehér zsinór és kártya
A MEOE évente egy alkalommal Derby kutyakiállítást rendez. A HDGY címért konkurálhat fajtánként és nemenként minden olyan kutya, amely a 9 hónapos kort legkésőbb a kiállítás előtti napon betöltötte, illetve a 24 hónapos kort a kiállítás előtti napján még nem érte el és kitűnő minősítést kapott a fiatal, növendék, nyílt, munka, vagy győztes osztályban.
A OE egyes fajtáknál nagyság és szín szerint rendelkezhet a HDGY cím kiadásáról.
Minden évben egy alkalommal, az adott fajta részére a megrendezett klubkiállításon adható ki, nemenként, a fiatal osztályban kitűnő I. HPJ címet kapott kutya részére. A bírálati lapra a „Fiatal Klubgyőztes” cím mellé az évszámot minden esetben fel kell tüntetni.
Minden évben egy alkalommal, az adott fajta részére megrendezett klubkiállításon adható ki, nemenként a növendék-, nyílt-, munka- és champion osztályban kitűnő I. CAC címet kapott kutyák összevetését követően a bíró által legjobbnak tartott kutya részére.
Azoknál a fajtáknál, ahol több szín és méret létezik, az OE határozata szerint kell eljárni. A bírálati lapra minden esetben a cím mellé fel kell tüntetni az évszámot is.
TENYÉSZTÉSI NAGYDÍJ,
Tenyésztési Nagydíj I-II-III. fokozatát kizárólag nemzetközi CACIB kutyakiállításon lehet kiadni. A csoportok sorolását a tenyésztő által felvezetett egyedek homogenitása szabja meg.
Ha a nevezett kutyák nem a tenyésztő tulajdonában vannak, csak a tenyésztő írásos hozzájárulásával lehet a csoportot nevezni, illetve a nevezést elfogadni.
Nevezési feltétel, hogy a tenyészcsoportban az egy tenyészetből származó legalább két különböző apától, vagy két különböző anyától származó, legalább három és maximum öt azonos fajtájú kutyával lehet indulni. A nevezésnek további feltétele, hogy a felvezetett kutyák az adott kiállításon legalább két kitűnő és egy nagyon jó minősítést kapjanak. A Tenyésztési Nagydíjra helyszíni nevezés lehetséges. A nevezési díjat a 6. sz. melléklet tartalmazza.
Nem CACIB kiállításon ugyanezen feltételekkel lehet ezt a versenyt megrendezni, az elnyerhető címek Tenyésztési Díj I-II-III. fokozata.
Kétnapos kiállításon mindkét napon megrendezhetők ezek a versenyek.
(Best of Group, BOG)
Az FCI mindenkori előírásainak figyelembevételével a fajtacsoport beosztásnak megfelelően a fajtagyőztes kutyák vehetnek részt ebben a konkurenciában.
A vezetőbíró feladata felkérni a fajtacsoportot bíráló bírót, akinek a kiválasztásakor figyelemmel kell lenni az FCI bírói szabályzatában foglaltakra.
A fajtacsoportot bíráló bíró az első és második helyezett kutyát választja ki, akik a fajtacsoportgyőztes (BOG), illetve „Reserve Fajtacsoportgyőztes” (Res. BOG) címet kapják. Fenti címeket a kiállításon a bírálati lapra rá kell vezetni.
A NAP LEGSZEBB KUTYÁJA
(Best of Day, BOD)
2 napos CACIB kiállítás esetén mindkét napon (ha nem kerül BIS cím kiadásra) a vezetőbíró által előre felkért bíró választja ki a megjelent fajtacsoportgyőztes kutyák közül. Az első helyezett a „Nap Legszebb Ksutyája” címet kapja (BOD), míg a második helyezett „reserve napgyőztes” (Res. BOD) címet kapja. Mindkét eredményt az adott kiállításon rá kell vezetni a bírálati lapra.
A KIÁLLÍTÁS LEGSZEBB KUTYÁJA
(Best in Show, BIS)
A vezetőbíró által előre felkért bíró választja ki a megjelent fajtacsoportgyőztes kutyák közül. Az első helyezett a „Kiállítás Legszebb Kutyája” címet kapja (BIS), míg a második helyezett a „Reserve Győztes” (Res.BIS) címet kapja. Mindkét eredményt az adott kiállításon rá kell vezetni a bírálati lapra.
A MEOE a kiállításokon egyéb versenyeket is rendezhet helyszíni nevezéssel:
„Gyerek-kutyapár” (9 évnél fiatalabb gyermekek részére)
„Kutyapárok versenye”: ahol azonos fajtájú, azonos tulajdonban lévő két kutya versenyez.
A versenyekre minden esetben a fajtacsoport győztesek kiválasztása előtt kerül sor.
A CACIB kiállítások kivételével egyéb egyéni díjfelajánlásokra is sor kerülhet. Ezeket azonban a kiállítás reggelén a rendező szervezet elnöke köteles bejelenteni a vezetőbírónak.
Champion kiállítás speciális szabályai
A MEOE évente egy alkalommal Champion kiállítást rendez, amelyre nevezni az alábbi címek birtokában lehet:
- valamely FCI ország Junior Championja,
- valamely FCI ország Nemzeti Championja,
- nemzetközi Szépség Champion
Ezen a kiállításon a kutyák nem kapnak részletes bírálati leírást. A champion kiállításon a kutyák csak champion osztályba nevezhetők, koruktól függetlenül, nemenként.
A bíró sorolást végez és az első helyre sorolt kutya megkapja az adott év championja címet. A győztes kan és szuka összevetésével dönt a bíró arról, hogy melyik kutya kapja a Champion Kiállítás Fajtagyőztese (CHHFGY) címet.
Tehát a fentiekből követekezik,hogy
res világ gyöztes , res europa gyöztes, multicampion stb cimek nem léteznek csak kitalálciók.Továbbá a cach.stb cimeket egy másik kizárolagos Magyarországi egyesület használja és nem azonos a fentiekkel!!!
Szia,konkrétan milyen információkra gondolsz itt a fórumon?
Elküldve: 2008 Márc. 16. Vasárnap 16:40 Hozzászólás témája:
Elküldve: 2008 Márc. 10. Hétfő 22:49 Hozzászólás témája:
A Magyar birói névsor akik birálhatnak egyaltalán Magyarországon !
Természetessen a fajta csoportók és azon belül a Shar-peire rendelkezniük kell jogositvánnyal a birálathoz!
http://www.kennelclub.hu/bt/kbb_hu.html
Az első tenyészszemle időpontja:
www.meoe-atk.hu
Igen, feltette már Bristol multkor a köremail után, amit sokan megkaptunk, hogy lesz vasárnap tenyésszemle, de én például ringtitkári tanfolyamon leszek, amit ugyancsak a meoe rendez, így nem fogok tudni elmenni, ezért mentem el szombaton az mksz-es tenyésszemlére, amit a meoe elfogad fenntartások nélkül.
Elküldve: 2008 Márc. 10. Hétfő 18:29 Hozzászólás témája:
Elküldve: 2008 Márc. 10. Hétfő 18:14 Hozzászólás témája:
ATenyészszemléhez egy pár gondolat:
http://www.kennelclub.hu/info/tenyszemszab_hu.html
Nem tudom,hogy az MKSZ tenyészszemle azonkivül,hogy szertzödéses
partner miben felel meg ennek a szabályzatnak.
Továbbá a tavaly itt ezzen a furumon agyon szidott biró most hogyan felelt
meg úgy hirtelen.
Az állitolagos Fajtagondózó szervezett,hogy fogadhatja el ezeket az eredményeket ha " minöségi tenyésztés" a cél.
Vannak érdekes dolgok
Elküldve: 2008 Márc. 10. Hétfő 10:45 Hozzászólás témája:
Elküldve: 2008 Márc. 10. Hétfő 7:14 Hozzászólás témája:
Elküldve: 2008 Márc. 8. Szombat 21:16 Hozzászólás témája:
Kb. Hány éves kortol lehet vinni a kutyit tenyészszemlére?? vagy hány lves kortól érdemes??
sztem,hiába már egy éves kortól lehet,sztem ráér,mert fedeztetni úgyse lehet 18 hónapos kora előtt úgyhogy addig,még legalább egy kicsit megnyukszik,és addigra bele tanul,főleg ha előtte már vettél részt kiállításokon.De igazából sztem az ember maga ismeri saját kutyáját,természetét és adottságait,így el tudja dönteni,lehet-e vinni,és ha igen mikor érdemes.
Hát modnjuk igen...!!! Én úgy gondolom,h érdmes lesz vinni!!!
Elküldve: 2008 Márc. 8. Szombat 19:14 Hozzászólás témája:
Egy-két kép a mai teny.szemléről, Piekáról Alig látszik a pocója
Pie,nagyon cépike
Valóban nem igazán látszik hogy kismama,de azért mintha picit hízott volna,gömbölyűbb lett sztem.
Vizesedik, meg a cickói-bár a szőrtől nem látszik duzzadnak, tegnap az UH egyenlőre 2 babut saccolt.
Gratulálunk neki a papával együtt
Köszike, puszi Dödi dudájára ))
Elküldve: 2008 Márc. 8. Szombat 15:56 Hozzászólás témája:
Elküldve: 2008 Márc. 8. Szombat 14:44 Hozzászólás témája:
Folyt köv. társalgás.és írtam neked püt.
Elküldve: 2008 Márc. 8. Szombat 14:39 Hozzászólás témája:
Elküldve: 2008 Márc. 8. Szombat 14:31 Hozzászólás témája:
Elküldve: 2008 Márc. 8. Szombat 14:14 Hozzászólás témája:
Elküldve: 2008 Márc. 8. Szombat 14:08 Hozzászólás témája:
Egy videó, amit érdemes megnézni, a 16. perctől lesz érdekes a műsor.
http://www.mtv.hu/videotar/?id=19251
Sajnos sokkal nem lettünk okosabbak
Szia Féla,üdv a ráncosok szűk kis táborában itt a topicban.Tegyél infót magadról.Minket minden érdekel.És képeket is hozhatsz nyugodtan
Féla=Walnut Pie kennel, fennt vannak a www.shar-pei.lap.hu-n , többen ismerjük személyesen is
Hát én nem,remélem nem baj.De azért van a fórum hogy megismerjünk másokat.
Persze, hogy nem, csak szólok, hogy ott megnézheted őket
Bocsi a tenyészszemlén nem tudtam veled beszélni semmit csak sikeresen otthon hagytuk a tagságit és mire visszaértünk, már nem voltatok ott. Pedig vittem fényképezőt is, de így csak Piekáról lett kép :S később feldobom
Én mondtam Vikinek is hogy sietünk,csak jövünk és már szaladunk is,mert a páromnak ma munkanap van,csak eljött a kedvemért
Vittem egyébként én is gépet,de így is eleget szerencsétlenkedtem a sok papírral a kezemben,és akkor még Wickre is figyuszoltam nehogy megint kibújjön a kis szökevény
Idegességemben még ráadásul rossz irányba mentem a kört,de nagyon ari volt a bírónő,nem is érdekelte.
Meg tudnád nekem mondani hogy hogyan értékeljem azt a lapot amit adtak?mert én nem igazán értek belőle semmit,csak amit elmondott,de a lapokon csupa betűk vagy nem is tudom,irkafirkák vannak,elég olvashatatlanul írt sajnos.Némelyik 4-esre hasonlít,vagy k betűre-nemtom
Ja, hát igen, majd máskor.
Azok a betűk "k" betűk, elvileg azt jelentik minden ahová írva vannak korrekt.
Egy ÁTK-s teny.szemle nem ilyen, kapsz leíró bírálatot, személyre szabottan és percízebben megnézik a kutyát. Én nagyon nem voltam most ezzel megelégedve...
Nekem is ez a véleményem egyébként,főleg amiket úgy általában véve olvasgattam,meg hallottam a dolgokról.Ez más volt.Értem most már akkor a különbséget.
Elküldve: 2008 Márc. 8. Szombat 14:03 Hozzászólás témája:
Elküldve: 2008 Márc. 8. Szombat 13:56 Hozzászólás témája:
Elküldve: 2008 Márc. 8. Szombat 13:47 Hozzászólás témája:
Elküldve: 2008 Márc. 8. Szombat 13:39 Hozzászólás témája:
Elküldve: 2008 Márc. 8. Szombat 13:35 Hozzászólás témája:
1 / 4 oldal [84 H.sz.]	 Ugrás az oldalra:: 1, 2, 3, 4	Következő